Կարծում եմ՝ ունենք պատճառներ հավատալու, որ Հայաստանը կամրապնդի իր ինքնիշխանությունը և հետևաբար նաև իր ռազմավարական ընտրությունը ապագայում՝ ինչպես նախկինում արել է որոշ ոլորտներում: Եթե դա տեղի ունենա, այդ անկանխատեսելիությունն այլևս չի լինի և Հայաստանը կդիտարկվի որպես վստահելի գործընկեր և՛ Ռուսաստանի, և՛ Եվրամիության համար: Երբ համաձայնագիրը ստորագրվի, կավելանա նաև վստահելիության կապիտալը: Ստորագրելով այս համաձայնագիրը՝ Հայաստանը կապացուցի, որ շատ մարդիկ սխալվում են. թե՛ այն մարդիկ, ովքեր կարծում են, որ Ռուսաստանը թույլ չի տա, և թե՛ այն մարդիկ, ովքեր կարծում են, որ Եվրամիությունը չի ստորագրի նման համաձայնագիր ԵԱՏՄ-ի անդամ պետության հետ: Քանի դեռ դա տեղի չի ունեցել, մեր բոլոր դատողությունները կանխատեսումներ ու ենթադրություններ են: